Elisabeth Niederer
D Elisabeth Niederer (* 13. Mai 1960 z Züri) isch e Schwyzer Schauspiileri.

Lääbe 
Iri schauspiilerisch Uusbildig het d Elisabeth Niederer vu 1979 bis 1983 an dr Hochschuel vu dr Chinscht z Berlin iberchuu. Syterhär het si an zaalryyche Biine z Dytschland, z Eeschtryych un dr Schwyz gshtiert, so am Bayerische Staatsschauspiel z Minche, bi dr Luisenburg-Festspiele z Wunsiedel, am Landestheater Coburg, am Stadttheater Khuur oder em Zürcher Projäkt Theater Vertigo. Bekannti Stuck, wu si mitgwiirkt het, sin unter anderem Der Menschenfeind no Molière, Leben des Galilei vum Bertolt Brecht, Wallenstein un Die Jungfrau von Orleans vum Friedrich Schiller oder em Georg Büchner sy Kumeedi Leonce und Lena. 

Dernääbe schafft d Elisabeth Niederer syt dr 1980er Joor au umfangryych fir Film un Fäärnsee. Im Kino hetmer si in verschiidnige Schwyzer Produkzioone chenne sääne, zem Byschpel in Aus heiterem Himmel, Usfahrt – Joy Ride, em 2005 fir dr Schwyzer Filmbryys nominierte Film Sternenberg oder 2019 as Mueter im Film Wir Eltern vu dr Ruth Schweikert un em Eric Bergkraut. In ere Folg vu dr Weißblaue Geschichten het si anne 1983 zum eerschte Mool im Fäärnsee gspiilt, anderi Gaschtrolle het si in Seerine wie Heidi und Erni, Die Rosenheim-Cops, Vater wider Willen oder SOKO 5113 ghaa. Grooßi Populariteet z Dytschland het si zwische 2000 und 2002 dur iri Mitwiirkig in 51 Folge vu dr ZDF-Seerine Samt und Seide iberchuu. 1993 un 2014 isch si in zwoo Tatort-Folge z sääne gsii.

D Elisabeth Niederer läbt z Minche.

Filmografy (Uuswaal) 
 1983: Weißblaue Geschichten
 1984: Déjà vu oder Die gebändigte Geliebte
 1990: Heidi und Erni – Damenbesuch
 1992: Mit List und Krücke – Der Bräutigam
 1992: Mit List und Krücke – Der Test
 1992: Aus heiterem Himmel
 1993: Tatort – Gehirnwäsche  
 1994: Happy Holiday – Die Autopanne
 1995: Ein klarer Fall
 1997: Felix – Ein Freund fürs Leben
 1998: Der Bulle von Tölz: Tod eines Strohmanns
 1998: Stadtklinik (3 Folge as Anke Lorentz)
 1998: Vater wider Willen
 1999: In aller Freundschaft – Hoffnungen 
 1999: Im Namen des Gesetzes – Doppelmord
 1999: Siska – Rehen in Wimbledon
 2000: SOKO 5113 – Eine Nummer zu groß
 2000: Usfahrt – Joy Ride
 2000–2002: Samt und Seide (51 Folge as Sylvia Althofer)
 2001: Powder Park (4 Folge as Anke Lindner)
 2002: Um Himmels Willen – Mädchen am Abgrund
 2002: In aller Freundschaft – Leise Zweifel
 2003: SOKO 5113 – Seitensprünge 
 2005: Scharf wie Chili
 2005: Die Rosenheim-Cops – Bettgeflüster 
 2005: Sternenberg
 2006: Die Wolke
 2006: Auf ewig und einen Tag
 2007: SOKO 5113 – High Society
 2014: Tatort –Winternebel
 2015: Der Alte – Unstillbare Gier
 2015: Ellas Entscheidung
 2016: Lina
 2017: Kommissarin Lucas – Familiengeheimnis
 2019: Beck is back! – Tod den Tyrannen
 2019: Wir Eltern (Kinofilm)
 2020: SOKO Wismar – Breifrei statt Bierschinken

Weblink 
 
 d Elisabeth Niederer bi theaterkontakte.de

Fueßnote 

Schauspiler
Schwiizer
Läbigi Person
Frau